CORRECCIÓN DE ERROS NO ANUNCIO DO TRIBUNAL COAS PUNTUACIÓNS TOTAIS DA FASE DE OPOSICIÓN E APERTURA DA FASE DE CONCURSO DO PROCESO SELECTIVO CONVOCADO PARA CUBRIR UNHA PRAZA DE OFICIAL/A DE COMEDOR DA DEPUTACIÓN DE PONTEVEDRA (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 09/06/2023)

No BOPPO número 110 de 8 de xuño de 2023 foron publicadas as puntuacións totais da fase de oposición e apertura da fase de concurso do proceso selectivo convocado para cubrir unha praza de oficial/a de comedor da Deputación de Pontevedra (CE2022co-N). Advertido un erro na listaxe de cualificacións finais obtidas na fase de oposición polas persoas aspirantes que acadaron o 35% da puntuación correspondente á fase de oposición e polo tanto das que se comprobarán os méritos achegados no proceso selectivo referenciado segundo o previsto na base 19 da convocatoria, e en virtude o establecido no artigo 109.2 da Lei 39/2015, de un de outubro, procede rectificar a dita listaxe sendo a definitiva a que se detalla a continuación: Neste sentido, a base 18ª da convocatoria, relativa a presentación da documentación correspondente á fase de concurso, dispón: Finalizada a fase de oposición as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal) ou, opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e os certificados electrónicos (incluído o DNIe). O prazo para presentar as solicitudes será de 10 días hábiles, contados a partir do día seguinte ao da publicación no BOPPO dos resultados definitivos da fase de oposición, publicarase tamén na sede electrónica e no taboleiro de anuncios da Deputación, de conformidade co establecido no artigo 45 da LPACAP”. Por último, segundo o previsto na base 19ª das xerais, a data límite a ter en conta para valorar os méritos das persoas aspirantes na fase de concurso será a data de finalización do prazo de presentación dos méritos. Todo o cal se fai de público coñecemento en cumprimento do previsto nas bases que rexen a presente convocatoria. En Pontevedra, na data da sinatura electrónica, A Secretaria do Tribunal